**RAPORT PRIVIND SITUAŢIA HIDRO-METEOROLOGICĂ ŞI A CALITĂŢII MEDIULUI**

**în intervalul 18.04.2023, ora 08.00 – 19.04.2023, ora 08.00**

1. ***SITUAŢIA HIDRO-METEOROLOGICĂ***

**1. Situația și prognoza hidrologică pe râurile interioare şi Dunăre din 19.04.2023, ora 07.00**

**RÂURI**

Debitele au fost în creștere, ca urmare a precipitațiilor căzute în interval, cedării apei din stratul de zăpadă în zonele montane și propagării, pe râurile din bazinele hidrografice: Caraş, Nera, Cerna, Jiu, pe cursul inferior al Ialomiței şi pe râurile din Dobrogea şi doar prin propagare pe râurile din bazinele mijlocii şi inferioare ale Bistriței, Buzăului, Bârladului, pe cursul mijlociu şi inferior al Prutului şi pe cursurile inferioare ale râurilor: Crişul Negru, Timiş şi Moldova.

Pe celelalte râuri debitele au fost în scădere, exceptând Vedea şi bazinul inferior al Argeşului, unde au fost relativ staționare.

Debitele se situează la valori sub mediile multianuale lunare, cu coeficienți moduli cuprinși între 30-80%, mai mari (peste normalele lunare) pe râurile din bazinele hidrografice: Crasna, Bârzava, Prahova, Buzău, Trotuş, Moldova, Suceava, Jijia, bazinele superioare și mijlocii ale Oltului, Bistriței, bazinul superior al Someşului, pe cursurile Mureșului, Siretului, cursul superior al Prutului şi cursul mijlociu al Jiului.

Se situează peste **COTELE DE ATENȚIE** râurile lastațiile hidrometrice: Miletin – Șipote (150+4) – jud. IS și Măgura – Cârjoaia (180+3)-jud. IS.

În interval au fost emise **trei ATENȚIONĂRI HIDROLOGICE** pentru fenomene imediate.

Este în vigoare **ATENȚIONAREA HIDROLOGICĂ** **nr. 40** din 18.04.2023

Debitele vor în creștere, ca urmare a precipitațiilor prognozate, cedării apei din stratul de zăpadă în zonele montane și propagării, pe râurile din bazinele hidrografice: Caraş, Nera, Cerna, Jiu, pe cursul inferior al Ialomiței, pe afluenții Prutului superior şi pe râurile din Dobrogea şi doar prin propagare pe cursul mijlociu şi inferior al Prutului şi pe cursurile inferioare ale Bistriței, Buzăului şi Bârladului.

Pe celelalte râuri debitele vor fi în scădere, exceptând Vedea şi bazinul inferior al Argeşului, unde vor fi relativ staționare.

Sunt posibile scurgeri importante pe versanţi, torenţi şi pâraie, viituri rapide cu posibile efecte de inundaţii locale şi creşteri de debite şi niveluri pe unele râuri din bazinele superioare ale Nerei, Jiului, în bazinul Jijiei şi pe râurile din Dobrogea, cu posibile depăşiri ale **COTELOR DE ATENȚIE** ca urmare a precipitațiilor prognozate, cedării apei din stratul de zăpadă şi propagării.

Se menține **ATENȚIONAREA HIDROLOGICă** **nr. 40** din 18.04.2023.

**DUNĂRE**

Debitul la intrarea în țară (secțiunea Baziaș) în intervalul 18 – 19.04.2023 a fost în creștere, având valoarea de 6400 m3/s, sub media multianuală a lunii aprilie (7900 m3/s).

În aval de Porțile de Fier debitele au fost în creștere pe sectorul Gruia – Bechet, staționare pe sectorul Corabia – Tr. Măgurele și în scădere pe sectorul Zimnicea - Tulcea.

Debitul la intrarea în țară (secțiunea Baziaș) va fi în creștere (6900 m3/s).

În aval de Porțile de Fier debitele vor fi în creștere pe sectorul Gruia – Zimnicea și în scădere pe sectorul Giurgiu – Tulcea.

**2.** **Situația meteorologică în intervalul 18.04.2023, ora 08.00 – 19.04.2023, ora 06.00**

**ÎN ŢARĂ**

Valorile termice s-au situat în jurul celor normale la această dată, exceptând Oltenia, vestul Munteniei și Moldova, unde au fost mai mici decât acestea. Cerul a prezentat înnorări temporare ziua și a fost mai mult noros noaptea. A plouat, ziua slab, local în Moldova, Oltenia, Banat, la munte și izolat în Crișana, Muntenia și Dobrogea, iar noaptea în sud-est și izolat în rest. Ploile au avut și caracter de aversă, iar în Banat și Crișana, spre seară, pe alocuri s-au semnalat și descărcări electrice. Cantitățile de apă au depășit izolat 20 l/mp în sudul Banatului (până la 40 l/mp la stația hidrologică Brebu, județul Caraș Severin). În zona montană înaltă, în general la peste 1700 m, trecător s-au semnalat precipitații și sub formă de ninsoare. Vântul a suflat slab și moderat, cu ușoare intensificări în Muntenia și pe crestele montane. La ora 20 era strat de zăpadă la munte, îndeosebi la peste 1700 m și măsura *-în platformele stațiilor meteorologice* până la 244 cm în Munții Făgăraș. Temperaturile maxime s-au încadrat între 9 grade la Darabani, Cotnari, Târgu Neamț, Rădăuți și Suceava și 20 de grade la Satu Mare și Hârșova. La ora 6 se înregistrau valori termice cuprinse între 1 grad la Întorsura Buzăului și 12 grade la Constanța-dig.

OBSERVAȚII: de ieri de la ora 6 a fost în vigoare o singură atenționări cod galben pentru fenomene meteorologice periculoase imediate, emisă de către SRPV Timișoara.

**LA BUCUREŞTI**

Vremea s-a încălzit. Cerul a prezentat înnorări temporare ziua și a fost noros noaptea. Vântul a suflat slab și moderat. Temperatura maximă a fost de 16 grade la Afumați, 17 grade la Băneasa și 18 grade la Filaret. La ora 6 se înregistrau 8 grade la Băneasa și 9 grade la Afumați și Filaret.

**3. Prognoza meteorologică în intervalul 19.04.2023, ora 08.00–20.04.2023, ora 08.00**

**ÎN ŢARĂ**

Valorile termice diurne se vor situa în mare parte din țară sub normalul climatologic al perioadei. Cerul va fi mai mult noros ziua și temporar noros noaptea. Va ploua pe arii relativ extinse în regiunile sudice, estice și în centru și pe suprafețe mici în rest. Ploile vor avea și caracter de aversă și vor fi posibile descărcări electrice. Îndeosebi în zonele de deal și de munte, pe alocuri, se vor acumula cantități de apă de 10...15 l/mp, iar în Dobrogea și în sud-estul Munteniei de 25...30 l/mp și izolat de peste 40 l/mp. În Carpații Meridionali și de Curbură, la altitudini de peste 1700 m, precipitațiile vor fi sub formă de lapoviță și ninsoare. Vântul va sufla slab și moderat, cu ușoare intensificări în est și pe crestele montane. Temperaturile maxime se vor încadra între 11 și 18 grade, iar cele minime între 2 și 10 grade. Pe arii restrânse, mai ales spre sfârșitul intervalului, se va forma ceață.

**LA BUCUREŞTI**

Valorile termice diurne se vor apropia de normalul climatologic al perioadei. Cerul va fi temporar noros și mai ales ziua vor fi intervale cu averse. Vântul va sufla slab și moderat. Temperatura maximă va fi de 16...17 grade, iar cea minimă de 6...8 grade. Spre sfârșitul intervalului vor fi condiții de ceață.

1. ***CALITATEA APELOR***

***Administrația Națională Apele Române*** informează despre producerea, în data de 17.04.2023, ora 23.00, unei poluări accidentale cu țiței (irizații și miros specific) a apei unui pârâu (afluent al pârâului Lopatna), în apropierea localităților Surani-Măgurele, în zona numită Plaiul Corbului, județul Prahova, din cauza avariei unei conducte de transport aparținând SC Conpet SA. Cauza producerii poluării: furtul a 40 m conducta care a condus la o pierdere de cca. 60t de țiței; produsul s-a scurs pe versant, pe valea unui curs de apa nepermanent pana in cursul de apa cadastrat Lopatna. Din declarațiile reprezentanților Conpet SA, la momentul producerii incidentului, conducta nu era in pompare. Măsuri întreprinse de echipa de interventie a Conpet SA: in cursul noptii au fost montate pe cursul de apa Lopatna 8 baraje absorbante, 2 doua baraje de reținere si un baraj de sifonare si s-a început acțiunea de recuperare prin vidanjare a țițeiului. Din data de 18.04.2023 ora 15.00, pana la orele 14.30 s-au recuperat 70 mc de amestec apa si țiței. Reprezentanții S.G.A. Prahova, in prezenta reprezentanților Conpet SA, au verificat cursurile de apa Lopatna si Cricovul Sarat constatând-se următoarele: pana in dreptul localității Matița (comuna Podenii Noi), cca. 9 km pe cursul de apa de la punctul de intrare a produsului in pârâul Lopatna, barajele montate au reținut produsul petrolier, după aceasta localitate fiind prezente irizații pe întreaga suprafață a luciului de apă. Ultimul punct in care au mai fost observate irizații a fost aval de podul peste cursul de apa cadastrat Lopatna din zona localității Valea Dulce, cca. 13 km pe cursul de apa de la punctul de intrare a produsului in paraul Lopatna, acestea nemaifiind vizibile la confluenta pârâului Lopatna cu râul Cricovul Sarat. Reprezentantii S.G.A. Prahova au recoltat probe de apa care vor fi analizate in Laboratorul de Calitate a Apelor din cadrul S.G.A. Prahova. Vom reveni cu informații suplimentare.

1. ***ALIMENTĂRI CU APĂ***

***Administratia Bazinala de Apă Prut-Bârlad***

* **Judetul Botosani:** Se mentine situatia de restrictii in alimentarea cu apa pentru piscicultura la folosinta: S.C. Pirania S.R.L. Botosani - pepiniera piscicola Havarna, prin reducerea debitelor la sursa r. Baseu - ac. Cal Alb corespunzator treptei a III-a de restrictii. Se mentine Planul de restrictii in alimentarea cu apa - treapta a III-a, pentru A.N.I.F. Filiala Teritoriala Moldova Nord-U.A Botosani-Sistemul de irigatii Movileni-Hăvârna, sursa ac. Cal Alb - r. Baseu.
* **Judetul Iasi:** Se mentine situatia de restrictii in alimentarea cu apa pentru piscicultura, la folosintele:

\* S.C. Noralex S.R.L. Iasi, S.C. Piscicola S.R.L. Iasi si S.C. CC & PES S.R.L. Iasi prin incetarea livrarii apei din sursa r. Miletin - ac.Halceni.

 \* SC ACVACOM SRL Iasi prin reducerea debitelor la sursa r. Gurguiata – ac.Plopi corespunzator treptei III de aplicare a restrictiilor.

 \* SC MIHPES SRL Iasi prin reducerea debitelor la sursa r. Valea Oii – ac.Sarca corespunzator treptei III de aplicare a restrictiilor.

Se mentine situatia de restrictii in alimentarea cu apa pentru piscicultura prin reducerea debitului la sursa r. Ezareni - ac. Ezareni, corespunzator treptei III, incepand cu data de 01.09.2022, pentru Statiunea de Cercetare Dezvoltare pentru Acvacultura si Ecologie Acvatica Horpaz.

* **Judetul Vaslui:** Se mentin prevederile „Planului de restrictii si folosire a apei in perioade deficitare”, treapta a III-a, astfel: S.C. AQUAVAS S.A. VASLUI – Sucursala Vaslui din acumularea Solesti și A.N.I.F. Filiala Teritoriala de Îmbunătățiri Funciare Vaslui – Amenajare de irigații Mânjești.
1. ***CALITATEA MEDIULUI***
2. **În domeniul aerului**

Nu s-au înregistrat evenimente deosebite.

1. **În domeniul solului și vegetației**

***Agenția pentru Protecția Mediului Argeș*** informează despre producerea, în data de 16.04.2023, ora 12.05, unei poluări accidentale cu 20 litri apă de zăcământ care a afectat 4 mp teren arabil privat, din cauza avariei unei conducte aparținând SC OMV Petrom SA, zona de producție Valahia, sector Poiana Lacului, județul Argeș. Măsuri întreprinse: oprirea pompării, izolarea conductei, remedierea spărturii.

1. **În domeniul supravegherii radioactivităţii mediului**

Nu s-au înregistrat evenimente deosebite.

1. **În municipiul Bucureşti**

Nu s-au înregistrat evenimente deosebite.

DIRECȚIA COMUNICARE